Държавен вестник, бр. 95, 2021 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  95
Раздел 2. Статут на Асоциацията
Асоциацията е пълноправно юридическо 
лице, и по-специално притежава правоспо­
собност да:
(i) сключва договори;
(ii) придобива и да се разпорежда с нед­
вижимо и движимо имущество;
(iii) завежда дела.
Раздел 3. Позиция на Асоциацията по 
отношение на съдебни процеси
Дела срещу Асоциацията могат да бъдат 
завеждани единствено в съд с компетентна 
юрисдикция на територията на даден член, 
в който Асоциацията има офис, назначила 
е представител с цел приемане на призовки 
или съдебни съобщения или е емитирала, 
или гарантирала ценни книжа. Никакви дела 
обаче не могат да се завеждат от членовете 
или лица, които действат от името на члено­
ве, или внасят техни искове. Имуществото и 
активите на Асоциацията, независимо къде се 
намират и от кого се съхраняват, се ползват 
с имунитет срещу всички форми на конфис­
кация, запор или принудително изпълнение 
преди произнасянето на окончателна присъда 
срещу Асоциацията.
Раздел 4. Имунитет на активите срещу 
конфискация
Имуществото и активите на Асоциация­
та, независимо къде се намират и от кого се 
съхраняват, се ползват с имунитет по отно­
шение на претърсване, реквизиране, конфис­
кация, изземване или всякаква друга форма 
на отнемане по силата на изпълнителен или 
законодателен акт.
Раздел 5. Имунитет на архивите
Архивите на Асоциацията са неприкос­
новени.
Раздел 6. Освобождаване на активите от 
ограничения
В степента, необходима за осъществява­
нето на дейностите, предвидени в настоящия 
договор, и при спазване на разпоредбите на 
договора, цялото имущество и всички активи 
на Асоциацията се освобождават от ограни­
чения, разпоредби, контрол и мораториуми 
от всякакво естество.
Раздел 7. Привилегии за съобщения
Към официалните съобщения на Асоциа­
цията всеки член се отнася по същия начин 
както към официалните съобщения на дру­
гите членове.
Раздел 8. Имунитети и привилегии на 
служители и работници
Всички управители, изпълнителни дирек­
тори, заместници, служители и работници на 
Асоциацията:
(i) се ползват с имунитет срещу съдебен 
процес във връзка с действия, извършени 
от тях в рамките на тяхната служебна 
правоспособност, освен в случаите, 
когато Асоциацията се откаже от при­
вилегията за подобен имунитет;
(ii) които не са местни лица, получават 
същия имунитет срещу имиграционни 
ограничения, изисквания за регистрация 
на чуждестранни лица и задължения за 
национална служба и същите облекчения 
по отношение на валутни ограничения, 
каквито се предоставят от членовете на 
представителите, длъжностните лица и 
служителите с подобен ранг на други 
членове;
(iii) получават същото третиране във 
връзка с улесненията за пътуване, как­
вото се предоставя от членовете на 
представители, длъжностни лица и слу­
жители с подобен ранг на други членове.
Раздел 9. Имунитет срещу данъчно облагане
а) Асоциацията, нейните активи, имуще­
ство, доходи и разрешените от настоящия 
договор дейности и трансакции се ползват с 
имунитет срещу облагане с всякакви данъци 
и мита. Асоциацията също така се ползва с 
имунитет срещу задължението за събиране или 
плащане на какъвто и да е данък или мито.
б) Не се налага данък върху или във връзка 
със заплатите или възнагражденията, плащани 
от Асоциацията, на изпълнителни директори, 
заместници, длъжностни лица или служители 
на Асоциацията, които не са местни гражда­
ни, местни поданици или други местни лица.
в) Никакви данъци от какъвто и да било 
характер не се налагат върху каквито и да 
било облигации или ценни книжа, емитирани 
от Асоциацията (включително какъвто и да 
било дивидент или лихва по тях), независимо 
от техния притежател:
(i) ако тези данъци дискриминират по­
добна облигация или ценна книга само 
защото е издадена от Асоциацията; или
(ii) ако единственото правно основание 
за подобно облагане е мястото или валу­
тата, в която облигацията или ценната 
книга е емитирана, платима или платена, 
или местоположението на който и да е 
офис или място на дейност, поддържани 
от Асоциацията.
г) Никакви данъци от какъвто и да било 
характер не се налагат върху каквито и да 
било облигации или ценни книжа, гарантирани 
от Асоциацията (включително какъвто и да 
било дивидент или лихва по тях), независимо 
от техния притежател:
(i) ако тези данъци дискриминират 
подобна облигация или ценна книга 
само защото е гарантирана от Асоци­
ацията; или
(ii) ако единственото правно основание 
за подобно облагане е местоположени­
ето на който и да е офис или място на 
дейност, поддържани от Асоциацията.